Fichte, Johann Gottlieb

Osnova celokupne nauke o znanosti
Prvi deo

Zadatak je da se potraži apsolutno prvo, sasvim neuslovljeno načelo sveg ljudskog znanja. Ono se ne da dokazati ili odrediti upravo zato što je apsolutno prvo načelo. Ono treba da izrazi onu delotvornu radnju – ona je osnova svake svesti i jedino je čini mogućom. Mišljenje će pritom imati formu refleksije o onome što bi se pre svega moglo smatrati takvim, i apstrakciju od svega što tome ne pripada.

Na putu refleksije mora se poći od nekog stava koji će svako priznati bez pogovora. Čim se taj stav prizna mora ujedno kao delotvorna radnja biti priznato i ono što hoćemo da postavimo kao osnovu celoj nauci o znanosti, a iz refleksije mora proizići da je ona kao takva priznata ujedno s onim stavom.

Stav: A je A piznaje svako. Ovaj stav je apsolutan, on ne traži dalji dokaz i bez svakog daljeg razloga je izvestan. Ovaj stav nije po vrednosti jednak stavu: A jest ili jest neko A. Nije pitanje o tome da li A uopšte jeste ili nije. Ne pita se za sadržaj stava već samo za njegovu formu; ne za ono o čemu se nešto zna već za ono što se zna.

Tvrdnja da je gornji stav naprosto izvestan znači da između onog ako A i onog onda A postoji neka nužna veza i ta nužna veza je ono što se postavlja apsolutno i bez svakog razloga – tu vezu će Fichte nazvati X.

X je bar u Ja postavljen pomoću Ja, jer Ja je onošto sudi u gornjem stavu, i to sudi prema X-u (nekoj nužnoj vezi) kao nekom zakonu koji je tome Ja dat. Budući da se zakon postavlja apsolutno i bez daljeg osnova, on mora biti dat tome Ja s pomoću samog Ja.

X je moguć samo u odnosu prema nekom A, X je zaista postavljen u Ja, prema tome i A mora biti postavljen u Ja ukoliko se X s njime dovodi u donos. 

X se odnosi na A kao subjekt i na A kao predikat, oba se sjedinjuju pomoću X. 

Dakle, oba su postavljeni u Ja: ako je A postavljen u Ja, onda on jest postavljen, ili – onda on jest.

Apsolutno postavljeni X se da izraziti Ja=Ja, ili Ja sam Ja.

Tako se stiže do stava Ja jesam – X je apsolutno postavljen, to je činjenica empirijske svesti. Sada je X jednak stavu Ja sam Ja, prema tome, i on je postavljen apsolutno.

Stav Ja sam Ja vredi bezuslovno i apsolutno jer je jednak stavu X, ali ne vredi samo prema formi, već i prema svom sadržaju – zato što Ja u njemu nije postavljen uslovljeno nego apsolutno, s predikatom jednakosti sa samim sobom.

Dakle, pre svakog postavljanja u Ja unapred je postavljen sam Ja.

Stavom A=A se sudi, a svako suđenje je neko delovanje ljudskog duha. Tom delovanju osnova je nešto što se ne osniva ni na čemu višem, tj. X = Ja jesam. To apsolutno postavljeno i na samom sebi osnovano je osnov nekog izvesnog delovanja ljudskog duha. To je čisti karakter delatnosti po sebi, ne uzimajući u obzir posebne empirijske uslove.

Postavjanje Ja pomoću samog sebe je njegova čista delatnost – Ja postavlja samog sebe i on jeste tim postavljanjem pomoću samog sebe. On je ujedno ono što deluje i produkt delovanja, ono delatno i ono što se proizvodi. Radnja i delo su ono isto.

Ono čiji se bitak sastoji u tome da samo sebe postavlja kao postojeće je Ja kao apsolutni subjekat. Zato je Ja apsolutno nužno. Sve ostalo što nije za sebe samo, nije Ja.

Utoliko ukoliko sebe postavlja, onda je Ja takođe samo za onaj postavljački i postavlja samo za postojeći ja. Ja je za Ja. Ja sam samo za sebe, ali za sebe sam Ja nužno. Ja jesam jer sam samog sebe postavio – Ja naprosto jesam jer jesam.

To što se polazi od stava A=A ne znači da se iz ovog stava dokazuje stav Ja jesam, već ovaj potonji stav uvek čini temelj onom prvom. 

Ako se u stavu Ja jesam apstrahuje od određenog sadržaja, od Ja, pa ako se ostavi samo forma, forma zaključivanja od postavljenosti na bitak, onda se događa da se kao načelo logike dobija sud A=A koji se može dokazati i odrediti samo pomoću nauke o znanosti.

ℸA nije = A svako prizanje kao potpuno izvestan. Ako bi i neki dokaz bio moguć on bi se ponovo sveo na A=A je se gornji stav može drugačije izrazit i kao ℸA=ℸA. To nije stav izveden iz načela A=A već je to sam taj stav.

Da li je i pod kakvim uslovom forme same radnje, postavljena suprotost od A? Taj uslov bi se mogao izvesti iz A=A ako bi i sam stav protivrečnosti  bio izvedeni stav. Ipak, to nije slučaj, već se radi o tome da se suprotstavlja bezuslovno i apsolutno, ℸA kao takvo, postavljeno naprosto jer je postavljeno. 

Čak mogućnost suprotstavljanja po sebi pretpostavlja identitet svesti. Ja deluje o obema i sudi o obema radnjama kao o istim. Kada bi on sam bio u obema radnjama morao bi sam sebi biti oprečan, desilo bi se da bi ℸA bio = A.  Apsolutnom radnjom i pomoću nje, postavlja se ono oprečno koje je puka suprotnost uopšte. Svaka suprotnost jeste samo apsolutno na osnovu neke radnje Ja.

Ako treba da se postavi neki ℸA, onda mora biti postavljen neki A. To znači da je radnja uslovljena u jednom drugom pogledu, tj. da je ona uslovljena prema materiji kao delovanje uopšte, delovanje u odnosu prema nekom drugom delovanju. Suprotstavljanje je moguće samo pod uslovom jedinstva svesti i onoga što postavlja, i onoga što suprotstavlja.

U ℸA se može razlikovati njegova forma i materija. Forma određuje da je on uopšte suprotnost nekog X. Ako je suprotstavjen nekom određenom A, onda on ima materiju. Forma ℸA se određuje naprosto radnjom, on je neka suprotnost jer je produkt nekog suprotstavljanja. Materija se određuje pomoću A, on nije ono što je A.

«Ja znam o ℸA da je on suprotnost nekog A. Što je pak ili što nije onaj ℸA, o kojemu Ja ono znam, to mogu znati samo pod uvjetom da poznajem A.»

Prvobitno nije ništa postavljeno osim Ja, i samo je on apsolutno postavljen. Prema tome se samo tom Ja može upravo suprotstavljati. No ono tome Ja suprotstavljkeno jeste Ne-Ja . – izvesno je da se nekome Ja apsolutno suprotstavjla neki Ne-Ja  (ono prema formi apslulutno neuslovljeno ali prema materiji uslovljeno. Tako je nađeno drugo načelo sveg ljudskog znanja:

Od svega što pripada onome Ja mora na osnovu samog suprotstavljanja pripadati suprotnost onome Ne-Ja 

Obično je mišljenje da je Ne-Ja  samo opšti pojam koji je nastao apstrakcijom od svega predočenog. Ali to nije istina, jer čim štogod treba da predočim, to moram suprotstaviti onome što predočuje. U objektu predodžbe mora da leži neki X, pomoću kojega se to otkriva ko ono što treba da se predoči. Da bih bilo kakav predmet mogao postaviti moram ono X već znati, to je iskonski pre svakog mogućeg iskustva u meni, u meni koji predočuje.

Od materijalnog stava Ja jesam, nastalo je apstrakcijom od nejgovog sadržaja prosto formalno logičko A=A. Pomoću iste apstrakcije nastaje logički stav ℸA nije =A, koji se naziva stavom suprotstavljanja. Ako se sasvim apstrahuje od određene radnje suđenja i ako se gleda samo na formu zaključivanja od suprotstavljenosti na ne-bitak, onda se ima kategorija negacije.

U prvom načelu nije imalo ničega što se moglo dokazati, ono je i prema formi i prema sadržaju neuslovljeno i zvesno. U drugom se radnja suprotstavljanja nije dala izvesti, ali kako je ona samo prema svojoj pukoj formi bila bezuvetno postavljena, onda je bilo strogo dokažljivo da je ono suprotstavljno moralo biti = Ne-Ja .

Treće je uslovljeno prema formi a neuslovljeno samo prema sadržaju:

Ukoliko je Ne-Ja  postavljen, utoliko Ja nije postavljen jer se Ja sa Ne-Ja  potpuno ukida.  Ipak, Ne-Ja  je postavljen u Ja jer je suprotstavljen. Svako suprotstavljanje pretpostavlja identitet toga Ja u kojemu se postavlja. Prema tome, Ja nije postavljen u Ja ukoliko je u njemu postavljen Ne-Ja .

Ipak, Ne-Ja  se može postaviti samo utliko ukoliko je u Ja postavljen neki Ja kojemu se on može suprostaviti. Sada, ako treba Ne-Ja  postaviti u identičnoj svesti, u njoj mora biti postavljen takođe i Ja.

Obe posledice zaključka su oprečne, obe su razvijene iz drugog načela a dugo načelo je tako oprečno i ukida samo sebe. Ono se ukida samo utoliko ukoliko se ono postavljeno ukida onim supotstavljenim.Ali to nije slučaj, jer ono se ne ukida. Drugo načelo sebe ukida i ne ukida se.

Tako je i sa prvim načelom: ako je Ja=Ja, onda je postavljeno sve što je postavljno u Ja. Sada treba da je drugo načelo postavljeno u Ja ali i da nije postavljeo u Ja. Ja nije =Ja, nego Ja=Ne-Ja , a Ne-Ja=Ja.

Sva su zaključivanja izvedena iz postavljenih načela prema zakonima refleksije – zaključivanja moraju biti ispravna. Sada treba naći neki X pomoću koga sva zaključivanja moraju biti ispravna a da se ne ukida identitet svesti.
Suprotnosti koje treba da se sjedine jesu u Ja kao svesti. Prema tome, i X mora biti u svesti.

Oba Ja kao i Ne-Ja produkti su iskonskih radnji Ja, pa i sama je svest produkt prve iskonske radnje Ja – postavljanja pomoću samog sebe. Radnja čiji je produkt Ne-Ja, suprotstavljanje, nije uopšte moguća bez X. X mora isto tako biti podukt neke prvobitne radnje Ja. Pomoću te radnje treba da se sjedine, izjednače, supostavljani Ja i Ne-Ja a da se međusobno ne ukinu. Opreke treba da se prime u identitet jedinstvene svesti. – kako se A i ℸA, bitak i ne-bitak, realitet i negacija, mogu zajedno pomišljati a da se ne ponište i ne ukinu? Odgovor je: oni će se međusobno ograničiti.Dakle, prvobitna radnja Ja bila bi ograničavanje obeju opreka jedne uz pomoć druge, a X bi označavao granice.
U pojmu granice leži više nego traženi X, u njemu leži ujedno i pojam realiteta i negacije koji se sjedinjuju. Stoga se mora izvršiti još jedna negacija da se dobije čisto X.

Nešto ograničiti znači njegov realitet negacijom ukinuti ne posve, nego delimično, jednim delom. Zato u pojmu granice leži još i pojam deljivosti. Taj je pojam traženi X, pa se onda radnjom Z kako Ja tako i Ne-Ja postavlja prosto deljivo. 

Ja i Ne-Ja se postavljaju deljivo jer radnja Z ne može slediti iza radnje supotstavljanja, ali ne može joj ni prethoditi (deljivost nije ništa bez deljivoga).

Ja treba da je jednak samom sebi a ipak oprečan samom sebi. On je jednak samom sebi u pogledu svesti a svest je jedinstvena. U toj svesti postavljenje apsolutni Ja kao nedeljiv, naprotiv, Ja kojem se suprotstavlja Ne-Ja je deljiv. Ja, ukoliko mu se suprtstavlja neki Ne-Ja sam je oprečan apsolutnom Ja.

Tako su sve suprotnost sjedinjene bez opasnosti po jedinstvo svesti:

Mi smo oprečne Ja i Ne-Ja sjedinili pomoću pojma deljivosti. Ako se apstrahuje od određenog sadržaja, od Ja i Ne-Ja , i ako se ostavi samo forma sjedinjenja suprotnosti pomoću deljivosti, onda imamo logički stav koji se do sada nazivao načelom razloga. Svaka je suprotnost svojoj suprotnosti u jednom obeležju X jednaka, i svaka je jednakost svojoj jednakosti u jednom obeležju = X suprotna. To obeležje = X se zove razlog: u prvom slučaju razlog odnosa, i u drugom slučaju razlog razlikovanja. Svaki obrazloženi sud ima, prema tome, samo jedan razlog odnosa i samo jedan razlog razlikovanja. Ako ima više, onda to nije jedan sud nego više njih.

Samo pod uslovom da su date različite stvari one su u nekom obeležju suprotne ili izjednačene. Sud o onome sa čime se ništa ne može izjednačiti i čemu se ništa ne može suprotstaviti uopšte ne stoji pod načelom razloga. On se ne obrazlaže već on sam obrazlaže sve moguće sudove. On nema razloga već on sam naznačuje razlog svega obrazloženoga. Predmet takvih sudova je apsolutni Ja.

Radnja, budući da se u upoređenim stvarima traži obeležje u kojem su oprečne, zove se antitetički postupak, obično analitički. Sintetički postupak sastoji se u tome da se u oprečnostima potraži ono obeležje u kojemu su one jednake.

Radnja povezivanja opreka u nečem trećem nije moguća bez radnje suprotstavljanja, kao što ni ova nije moguća bez radnje povezivanja: obe su nerazlučivo povezane i mogu se razlikovati samo u refleksiji.

Antiteza nije moguća bez sinteze, jer se antiteza sastoji o tome da se u jednakima potraži oprečno obeležje, ali jednakosti ne bi bile jednake kad ne bi pomoću neke sintetičke radnje bile izjednačene.

Isto, sinteza nije moguća bez antiteze jer opreke ne bi bile oprečne kad to ne bi bile po nekoj radnji onog  Ja od koje se u sintezi apstrahira da bi se samo razlog odnosa podigao do svesti (jer prema sadržaju nema nikakvih prosto analitičkih sudova). Sve postavljene sinteze treba da leže u najveišoj sintezi i da se iz nje daju razviti.

Ni sinteza ni antiteza nisu moguće bez teze, bez apstraktnog postavljanja kojim se A (Ja) naprosto postavlja (niti jednak niti oprečan). Nužnost da se na određen način suprotstavlja i povezuje osniva se neposredno na trećem načelu: nuznost da se uopšte povezuje. Apsolutna teza.

Tetički sud je takav u kojem se nešto postavlja ničemu drugome jednako i ničemu drugome oprečno do samom sebi jednako. On ne pretpostavlja razloge odnosa ili razlikovanja, već ono što prema logičkoj formi mora pretpostaviti jeste samo neki zadatak za neki razlog. Prvobitni i najviši sud te vrste je Ja jesam u kojem se o Ja ništa ne izriče.

Za neki određeni tetički sud ne da se navesti nikakav razlog, ali postupak ljudskog duha kod ovih sudova osnovan je na postavljanju Ja apsolutno, pomoću samog sebe (sloboda, estetski sud ukusa).

Bit kritičke filozofije je da se neki apsolutni Ja postavi kao prosto neuslovljen i ničim višim odrediv, pa ako ova filozofija iz tog načela konsekventno zaključuje onda ona postaje naukom o znanosti. Suprotno, dogmatička filozofija je ona koja sa Ja po sebi nešto izjednačuje ili mu suprotstavlja (kao u pojmu stvari –ens) U kritičkom je sistemu stvar ono u Ja postavljeno, u dogmatičkom je stvar ono u čemu je Ja sam postavljen. Kriticizam je imanentan a dogmatizam transcendentan (ide preko Ja).

Ako se potpuno apstrahira od određene forme suda da je on suprotstavljački ili poredbeni, sazdan na razlogu razlikovanja ili odnosa; i ako se ostavi samo ono općenito u načinu postupka -, to da se jedno ograniči pomoću drugoga, - onda imamo kategoriju određenja (ograničenja, u Kanta limitacija). Naime, postavljanje kvantiteta uopšte, bilo da je to kvantitet realiteta ili negacije, zove se određivanje.

Drugi deo

OSNOVA TEORIJSKOG ZNANJA

U prvoj sintetičkoj radnji, temeljnoj sintezi, postavljen je sadržaj za sve moguće buduće sinteze. Iz ove osnovne sintetze mora se razvijati sve što treba da pripada području nauke o znanosti. Ako što treba da se da razvije iz nje, onda u pojmovima koji su sjedinjeni pomoću nje, moraju biti sadržani i neki drugi koji još nisu postavljeni. Svi sintetički pojmovi nastaju sjedinjavanjem suprotnosti. Moraju se pre svega potražiti takva oprečna obeležja postavljenih pojmova. Refleksija ima da postavi tu antitetičku radnju i ta refleksija je analitička. Oprečna obeležja sadržana u određenom pojmu =A, pomoću refleksije uzdići kao oprečna do jasne svesti, znači pojam A analizirati.

Nikakva antitetička radnja kakava se pretpostavlja za mogućnost analize nije moguća bez sintetičke. Same sintetičke radnje nisu apsolutno neuslovljene kao kod one prve. Najviša delotvorna radnja Ja, pomoću koje on sam sebe postavlja je ona jedna, prva sinteza. Radnje koje se postavljaju jesu sintetičke ali refleksija koja ih postavlja je analitička.

Ja kao i Ne-Ja su oba u Ja i u Ja postavljeni kao međusobno jedan pomoću drugog ograničljivi. 

· Ja postavlja Ne-Ja kao ograničenog od Ja (stav koji će u praktičnom delu znanosti igrati veliku ulogu).

· Ja postavlja samog sebe kao ograničenog od Ne-Ja (stav koji će osnivati teorijski deo nauke o znanosti)

· Tokom izlaganja će se pokazati da teorijska moć ne omogućuje možda praktičku, već praktička moć teorijsku – um je po sebi praktčki a postaje teorijski tek primenom svojih zakona na Ne-Ja, koji ga ograničava.

· Zato se nauka deli na teorijsku i praktičnu.

Ja postavlja sebe kao određenog pomoću Ne-Ja je stav izveden iz trećeg načela. Po njemu, Ja ne treba da određuje već da bude određen, ali Ne-Ja treba da određuje i da realitetu Ja postavi granice.

To znači da je Ne-Ja onaj delatni koji određuje onaj Ja koji je trpan. Ipak, svaka delatnost mora proizlaziti iz Ja, Ja je postavio sam sebe i on je postavio Ne-Ja. Ja je postavio sebe kao određenoga, znači da on određuje sebe, i to određuje sebe apsolunom delatnošću. 

Jasno je da oba stava jedan drugome protivreče: Ja ne može biti delatan ukoliko treba da bude trpan, i obrnuto.U jednom se stavu afirmiše ono što se u drugome negira. Zadatak je naći tačku sjedinjenja, neki sintetički pojam X.

Ja određuje sam sebe i time ima apsoluni totalitet realiteta. Ne-Ja je suprotstavljen onom Ja a u njemu je negacija kao što je u Ja realitet, u Ne-Ja se postavlja apsolutni totalitet negacije. Oboje treba da se sjedine pomoću određivanja. Prema tome, Ja sebe određuje delimično a delimično biva određivan. Dakle, Ja postavlja negaciju u sebe ukoliko realitet postavlja u Ne-Ja, on sebe postavlja određujući sebe ukoliko biva odrređen; i postajući određen ukoliko on sebe određuje. To određivanje se prikladno može nazvati uzajamno određivanje.

Sad treba pobliže odrediti pojam uzajamnog određivanja. Prema pojmu same relacije, potpuno je sporedno kojoj se od obeju suprotnosti hoće pripisati realitet a kojoj negacija. To zavisi od toga od kojeg od ta dva objekta polazi relacija. Što je u Ja negacija, to je u Ne-Ja realitet, i obrnuto. Ovu dvosmislenost treba ukinuti: 

Izvor svakog realiteta je Ja, jer je ono neposredno i apsolutno postavljeno. Ja sebe postavlja i on sebe postavlja jer jest. Postavljanje sebe i bitak su jedno isto. Postavljanje sebe i delatnost su jedno isto. Dakle, svaki je realitet delatan a sve delatno je realitet.

Delotvorna radnja Ja, time što on postavlja svoj vlastiti bitak, nipošto se ne odnosi na neki objekt, nego se ona vraća u samu sebe. Tek onda kad Ja sam sebe predočuje, postaje on objektom.

Ako Ja treba da je određen, onda delatnost treba da je ukinuta u njemu. U njemu je postavljena opreka delatnosti – ova opreka se zove trpnja. Sve u Ja što ne leži neposredno u Ja jesam, što nije postavljno neposrednim postavljanjem Ja pomoću samog sebe, je za njega trpnja (afekcija uopšte).

Ne-Ja kao takav nema po sebi nikakvog realiteta, ali on ima realiteta ukoliko Ja trpi; pomoću zakona uzajamnog određivanja. Ne-Ja ima za Ja samo utoliko realiteta ukoliko je Ja aficiran, a izvan uslova afekcije tog Ja nema nikakvog realiteta. 

Ova sinteza je sinteza delotvornosti (kauzaliteta). Ono čemu se pripisuje delatnost zove se uzrok, a ono čemu se pripisuje trpnja zove se učinak. Mišljeno u povezanosti, oni su uzrok i posledica. Treba imati na umu da se ovde potpuno apstrahuje od uslova vremena. Supstancija prethodi posledici iz sasvim drugih razloga.

Vidimo da je Ja u jednoj istoj radnji kako delatan tako i trpan, jer on sebe određuje i time je ono određivalačko i delatno, ali isto tako on određuje sebe, pa je on nešto određeno, a time i trpan. To protivrečje se razrešava pomoću pojma uzajamnog delovanja: Ja pomoću delatnosti određuje svoju trpnju, ili pomoću trpnje svoju delatnost (možda bi bilo bolje umesto ILI napisati I ili TAKOĐE I   m.m.)
primer: «Ja mislim» je izraz delatnosti: Ja je postavljen kao misleći ukoliko je delatan. Nadalje, to je izraz negacije, ograničenja, trpnje, jer je mišljenje posebno odeđenje bitka. Prema tome, pojam mišljenja je sam sebi suprotstavljen – označava delatnost ako se dovodi u vezu sa mišljenim predmetom, a označava trpnju ako se dovodi u vezu s bitkom uopšte, jer bitak se mora ograničiti ako mišljnje treba uopšte da bude moguće.

Svaki mogući predikat Ja označava neko njegovo ograničenje (omnis determinatio est negatio). Sada se lako može uvideti kako Ja može istovremeno biti i delatan i trpan: on je određivalački ukoliko sebe apsolutnim spontanitetom između svojih sfera, koje su sadržane u totalitetu njegovih realiteta, stavlja u jednu određenu sferu. On je određen ukoliko se posmatra kao u ovu određenu sferu postavljen i apstrahuje od spontaniteta postavljanja.

Ukoliko se Ja posmatra kao takav da obuhvata celi, apsolutno određeni krug svih realiteta, on je supstancija. Ukoliko se stavi u ne-apsolutno određenu sferu tog kruga, on je akcidentalan. Ni jedna se supstancija ne da misliti bez odnosa prema nekoj akcidenciji, inače bi sav realitet bio naprosto jedno. Realiteti onog Ja su njegovi načini delovanja.

Trpnja i delatnost su oprečne, a ipak treba a se delatnošću neposredno postavi trpnja i trpnjom da se postavi delatnost. One zato moraju (po stavu određivanja) u nečem trećem =X biti jednake. Ovo treće jeste razlog odnosa između činjenja i trpnje u promeni.

*** 

Pravi spor realizma i idealizma je ovaj: kojim putem treba ići u razjašnjavanju predstave. Oba su puta ispravna: čovek je pod izvesnim uslovom prinuđen da ide jednim, a pod suprotnim uslovom on je prinuđen da ide dugim. Time se ljudski um stavlja u protivrečje sa samim sobom i kreće se u krugu – sistem koji to pokazuje je kritički idealizam!
Umanjena delatnost Ja mora se razjasniti iz samog Ja, i to tako da se Ja, koji je u ovom pogledu praktički, postavi kao takav Ja koji je temelj egzistencije Ne-Ja, onog koji umanjuje delatnost Ja. Time se pojavljuje neka nezavisna delatnost ovog potonjeg (Ne-Ja). Nema nikakvog iskonskog realiteta niti neke iskonske delatnosti Ne-Ja za Ja, već samo ukoliko Ja trpi.

Trpnja po sebi nije ništa drugo nego delatnost, ali prema kvantitetu manja delatnost nego totalitet. Temelj odnosa obeju je delatnost. Delatnost Ne-Ja određuje se trpnjom Ja, ali trpnja Ja odredjuje se kvantitetom njegove delatnosti koja je nastala nakon smanjenja. Smanjena je delatnost Ja, istog onog Ja u koje je stavljen apsolutni totalitet.

Ja, čak ukoliko trpi, mora biti i delatan, ako i ne upravo samo delatan.
Prelaženje postaje moguće time što se ono događa. Ono je utemeljeno pomoću samoga sebe, naprosto se događa. Temelj laži u samoj svesti a ne izvan nje. Svest, upravo zato što je svest, mora prelaziti, u njoj bi nastao hijat kad ne bi prelazila, naprosto zato što ona tada ne bi bila svest.

Svaki realitet Ne-Ja samo je iz Ja preneseni relaitet, taj stav utemeljuje dogmatički idealizam. Stav da se ne može prenositi ako već nije pretpostavljen neki nezavisni realitet Ne-Ja, neka stvar po sebi, utemeljuje dogmatički realizam.

Idealni i realni temelji jesu u pojmu delotvornosti jedno i isto. Taj stav utemeljuje kritički idealizam i sjedinjuje idealizam i realizam.

Ja nije ništa izvan Ja, nego je to sam Ja. Ako se bit tog Ja sastoji samo u tome da on sam sebe postavlja, onda je za njega postavljanje-sebe i bitak jedno isto. U njemu su realni i idealni temelj jedno.

Ja je samo suprotnost od Ne-Ja i ništa više, baš kao što je i Ne-Ja suprotnost od Ja. Bez Ti nema Ja, bez Ja nema Ti. Radi jasnoće Ne-Ja ćemo zvati objektom a Ja subjektom, iako ovde još nije prikazana prikladnost tih imenovanja. 

Ja, po svojoj biti, uopšte mora postavljati: 

on treba da postavi objekat: onda on nužno ukida subjekat pa nastaje u jednom trpnja, on tu trpnju nužno dovodi u vezu s nekim realnim razlogom u Ne-Ja, i tako nastaje predstava o nekom realitetu Ne-Ja koji je nezavisan od Ja.

on postavlja subjekat: onda nužno ukida postavljeni objekat, pa nastaje opet neka trpnja koja se dovodi u vezu s nekom delatnošću subjekta i proizvodi predstavu o realitetu Ja nezavisnom od Ne-Ja, predstavu o nekoj slobodi.

Na ovaj način se, polazeći od srednjeg člana (kako treba činiti po zakonu sinteze), potpuno razjašnjava i obrazlaže trpnja Ja i nezavisna delatnost Ja i Ne-Ja.

Ima neki Ne-Ja jer Ja sebi nešto suprotstavlja; a Ja sebi nešto suprotstavlja jer ima i jer se postavlja neki Ne-Ja. Nijedno ne utemeljuje drugo, nego su oboje jedna ista radnja Ja koja se samo u refleksiji može razlikovati. Idealni i realni temelj su jedno isto!

Ono odredljivo treba da se odredi pomoću određenog, ono određeno treba da se odredi pomoću odredivoga, a jedinstvo koje nastaje iz toga je totalitet koji tražimo. Ono određeno i ono odredivo treba da se uzajamno određuju, što znači: određenje onoga što treba odrediti, sastoji se u tome da je ono nešto odredivo.

... Članovi odnosa, pojedinačno razmotreni, jesu akcidencije, njihov je totalitet supstancija. U samoj supstanciji ništa više nije sadržano nego akcidencije. Na neki rajni supstrat, na nekog eventualnog nosioca akcidencija ne treba misliti. Bilo koja akcidencija je uvek svoj vlastiti nosilac i nosilac oprečne akcidencije. Pretpostavljački Ja čvrsto drži nestajuću akcidenciju tako dugo dok s njom nije uporedio onu kojom se ova ima potisnuti. Ova moć je ona što jedino omogućuje život i svest, a naročito kontinuitet svesti, a sve to čini samo na taj način što po sebi i u sebi vodi dalje akcidencije koje nemaju zajedničkog nosioca (niti bi ga mogle imati, jer bi se uzajamno uništavale).

I subjekat i objekat, ono pomoću teze i antiteze postavljeno subjektivno i objektivno, jesu uzajamno odredivi jedno pomoću drugoga, i samo ukoliko to jesu oni se mogu sažeti  i u delatnom Ja u sintezi (uobrazilji)fiksirati i čvrsto držati. Primer: svetlo i tama i polumrak

Sastajanje naizmeničnih članova stoji pod uslovom neke apsolutne delatnosti Ja, pomoću koje se ona suprotstavljena oba sjedinjuju. Oboje treba da se sjedini sintetički, pod jednim izvesnim aktom Ja – samo pomoću akta spontaniteta – Ja bi bio onakav kako bi se postavio kako bi onsebe postavio, i jer bi sebe postavio kao takve kakvoće. U praktičkom će se delu pokazati da je odredivost o kojoj se ovde govori neki osećaj, a osećaj je određeje Ja. 

Delatnost Ja sastoji se u neograničnom postavljanju sebe. Kad Ja sebe ne i ograničavao onda on ne bi bio beskonačan. Ja je samo ono kakvim on sebe postavlja: on je beskonačan znači on sebe postavlja beskonačnim, on ograničava samog sebe kao supstrat beskonačnosti, razlikuje samog sebe od svoje beskonačne delatnosti.

Ta promena u Ja, to što Ja hoće da sjedini ono nesjedinjivo, da ono beskonačno pokuša primiti u formu konačnog, jeste moć uobrazilje. Uobrazilja ne postavlja čvrste granice jer nema čvrstog stajališta (samo um postavlja čvrsto, jer on fiksira samu uobrazilju). Uobrazilja lebdi između određivaja i neodeđivanja, konačnog i beskonačnog.

Pitanje kako i čime se događa poticaj na Ja, koji valja pretpostaviti za razjašnjnje predstave, ne leži u granici teorijskog dela nauke o znanosti. (Ja postavlja sebe kao određenog pomoću Ne-Ja)

Opreke su nešto subjektivno i nešto objektivo. Pre sinteze one su samo neki odnos, nešto negativno i apsolutno ništa pozitivno. Posle sinteze one su nešto što se u svesti dade shvatiti i čvrsto držati. Moć sinteze ima zadatak da sjedini opreke i da ih pomišlja kao jedno. Ona ih istovremeno drži obe i daje im u odnosu prema sebi izvesan sadržaj i izvesnu protežnost. To stanje je stanje zrenja. Nema i ne može biti drugog realiteta nego onog pomoću zora.

Zorno posmatrano koje treba da se suprotnstavi onom Ja, nužo je Ne-Ja, iz toga sledi da radnja Ja koja postavlja takvo zorno posmatrano nije refleksija, nije delatnost koja ide prema unutra nego prema van. To je moć koja producira, tj. to je uobrazilja.

Zrenje nije ništa fiksirano već je ledenje uobraziljie između protivrečnih pravaca. Razum je umom fiksirana uobrazilja ili um snabdeven objektom pomoću uobrazilje. Uobrazilja producira realitet, ali u njoj nije realitet, tek shvatanjem i poimanjem u razumu postaje njen produkt nešto realno.

Zor je objektivna delatnost pod izvesnim uslovaom. Neuslovljeni zor ne bi bila objektivna nego čista delatnost. Zorno posmatračko i posmatrano se ne daju razlikovati.  Apsoluntna se delatnost ukida, s obzirom na nju postoji neka trpnja. Trpnja se mora zorno posmatrati ali samo kao neka nemogućnost oprečne delatnosti. Suprotnost te delatnosti je slobodna delatnost.

Prisila se određuje pomoću slobode, sloboda prisilom. Obe se određuju uzajamno u zrenju

Treći deo

OSNOVA  ZNANOSTI  PRAKTIČKOG

U stavu Ja i Ne-Ja određuju se međusobno, stajala su ova dva stava: Ja postavlja sebe kao određenog pomoću Ne-Ja, i Ja postavlja sebe kao takav da određuje Ne-Ja.
Ja, kao inteligencija je određen nečim izvan njega, to da je Ja predstavljački nije određeno pomoću Ja nego nečim izvan Ja. Predstava nije uopšte ni mogla da se pomišlja kao moguća drugačije nego pomoću pretpostavke da se delatnosti Ja koja ide u beskonačno događa neki poticaj. Tako, Ja kao inteligencija uopšte jeste zavisan od nekog neodređeng Ne-Ja.

Ipak, Ja treba da je prema svim svojim određenjima postavljen apsolutno, tj. pomoću sebe samoga. To znači da će biti nezavisan od nekog mogućeg Ne-Ja. Ispada da su apsolutni i inteligentni Ja protivrečni, a to protivreči apsolutnom identitetu Ja. 

Zavisnost Ja kao inteligencije treba da se ukine, a to se može pomišljati samo pod uslovom da Ja pomoću samog sebe odredi onaj nepoznati Ne-Ja.
Ja ne može postaviti Ne-Ja a da sam sebe ne ograniči jer je Ne-Ja potpuno oprečan ovome Ja. Izraz postaviti neki Ne-Ja  i izraz Ja ograničiti, su potpuno jednaki. Svako postavljanje koje nije postavljanje Ja mora biti suprotstavljanje.

Dakle, zahtevani kauzalitet Ja i Ne-Ja, kojim se trebalo ukinuti protivrečje između nezavisnosti Ja kao apsolutnog bića, i njegove zavisnosti kao inteligencije, sadrži protivrečje. Smisao protivrečja je u tome da Ja treba da ima kauzalitet na Ne-Ja, tj. ne može mu pripadati ništa što on sam ne postavi u sebe – zahtev se temelji na apsolutnoj bitnosti Ja.

S druge strane, Ja ne može imati kauzalitet na Ne-Ja, jer bi Ne-Ja onda prestao biti Ne-Ja već bi postao Ja – protivrečnost se temelji na tome da je onome Ja apsolutno suprotstavljen neki Ne-Ja.

Dakle, ukoliko je Ja apsolutan on je beskrajan i neograničen, i sve što postavlja postavlja on kao Ja. S druge strane, ukoliko Ja sebi suprotstavi neki Ne-Ja, on sebi nužno postavlja i granice, čime samog sebe postavlja kao nužno konačnog i ograničenog.

Odatle protivrečje po kome bi se Ja moglo u jednom smislu postaviti kao beskonačno, a u drugom kao konačno.

Ukoliko sebe Ja postavlja kao beskonačan, njegova delatnost se odnosi na sam Ja i ni na šta drugo nego na Ja. Beskonačan je ukoliko se njegova delatnost vraća u samu sebe, ta je delatnost temelj i opseg celog bitka. Čista delatnost samog Ja i sam čisti Ja su beskonačni, ali to je delatnost koja nema nikakvog objekta nego se vraća na sebe (reflektuje).

Ukoliko Ja postavlja granice, onda Ja sam sebe postavlja u granice, ograničava se, njegova delatnost se ne odnosi na sebe samu već na suprotstavljeni Ne-Ja. Ova delatnost onda više nije čista, već je objektivna delatnost, koja sebi postavlja neki pred-met, nešto što joj je oprečno, što stoji protiv nje, što joj se opire. Ja je konačan ukoliko je njegova delatnost objektivna.

Ta delatnost treba da bude jedna te ista delatnost, delatnost jednog te istog subjekta. Mora između obeju vrsta delatnosti da postoji neka veza sjedinjenja. Takva veza bio bi jedan odnos kauzaliteta, tj. da se delatnost Ja koja se vraća u sebe, odnosi prema objektivnoj kao uzrok prema svom učinku. Prva se delatnost neposredno odnosi na sam Ja, a posredno se odnosi na Ne-Ja. Dakle, najpre se zahteva da se radnja pomoću koje Ja sam sebe postavlja, prema radnji pomoću koje postavlja neki Ne-Ja, odnosi kao uzrok prema učinku.

Za ovaj odnos se našlo da je potpuno protivrečan, jer bi Ja postavljanjem samog sebe postavljao Ne-Ja, a to opet znači da bi time sebe samog ukidao. Ipak, Ja mora apsolutno postavljati neki predmet, on time mora apsolutno biti ograničen. Budući da je Ja apsolutno neograničen, granična tačka će ležati tamo gde je Ja postavi u beskonačnost. Ja je konačan jer treba da bude ograničen, ali on je u toj konačnosti beskonačan. 

Ja postavlja neki predmet u jednoj tački u beskonačnosti, time postavlja neku delatnost koja leži izvan njega i koja time nije zavisna od njegove delatnosti (postavljanja). To znači da je ova delatnost oprečna. Ipak, ona mora ležati u Ja, ali isto tako u jednom drugom smislu ona mora ležati i u Ne-Ja, mora ležati u predmetu. Ta delatnost Ne-Ja biće oprečna bilo kojoj delatnosti Ja. Kakva je to delatnost?

Pre svega, to mora biti delatnost koja se predmetom ne ukida, obe delatnosti moraju da postoje jedna pored druge (delatnost čiji je bitak nezavisan od predmeta, kao i predmeta od nje)

Dalje, ova delatnost mora biti utemeljena u Ja, jer je nezavisna od postavljanja svakog predmeta. Ona je onda postavljena apsolutnom radnjom Ja.

Najzad, objekat se mora moći postaviti u beskonačnost, tako da se delatnost Ja koja mu se opire mora isto tako protezati u beskonačnost, mora biti beskonačna. 

X je ona beskonačna delatnost koja je pomoću Ja postavljena u samu sebe. Predmet se postavlja samo ukoliko se zbiva neki otpor delatnosti Ja, a ako nema takve delatnosti Ja onda nema ni predmeta. Ova delatnost se odnosi kao određivalačko prema određenome.

Sada se razmatra ta delatnost u pogledu njenog odnosa spram delatnosti predmeta. Delatnosti ipak nisu potpuno nezavisne jedna od druge, jer ako treba postaviti neki objekat, onda se one ipak pomoću ovog Ja koji postavlja neki objekat, moraju dovesti u neki odnos. Postavljanje ovog Ne-Ja je apsolutno ukoliko se ono temelji na onom odnosu koji je zavisan samo od Ja. Ove delatnosti se onda postavljaju naprosto jednako. One treba da budu naprosto jednake, iako su različite. To je i razlog što uvek preostaje pitanje koju od ove dve treba uzeti za temelj izjednačenja.

Ipak, jasno je da čim je postavljen Ja, postavljen je s njim i celi realitet. U Ja je postavljeno sve. Ja je nezavisan i sve zavisi od njega. U tom smislu, zahteva se slaganje objekata sa Ja.

Apsolutni Ja, dakle, dovodi sebe u odnos s nekim Ne-Ja, koji treba da bude Ne-Ja samo po svojoj formi ali ne i po sadržaju. Što se sadržaja tiče, on treba sa Ja potpuno da se podudara. Ne-Ja se sa Ja ne može u tom smislu slagati, tako da delatnost Ja koja je s njime dovedena u odnos, nije nikakvo određivanje, već je samo tendencija, težnja za odreživanjem.

čista delatnost Ja koja se vraća u samu sebe jeste u odnosu na neki mogući objekat težnja, i to neka beskonačna težnja, tj. do u beskonačnost uslov mogućnosti svakog objekta. 

Ako nema te težnje, nema ni objekata.

Zahtev da sve treba da se podudara sa Ja, da svaki realitet treba da je naprosto postavljen pomoću Ja, jeste zahtev onoga što se naziva praktičnim umom. Do sada je ta moć bila samo postulirana, ali ne i dokazana. Dokaz je moguć i to samo ako se pokaže da sam um ne može biti teorijski ako nije preaktični – da u čoveku nema inteligencije ako u njemu nema neke praktične moći – mogućnost svake predstave temelji se upravo na praktičnoj moći.

Apsolutni Ja je samom sebi jednak. Ja je sve i Ništa, jer on za sebe nije ništa, on ne može u samom sebi razlikovati ništa postavljačko i ništa postavljeno. On teži da se snagom svog bića održi u tom stanju. U njemu se javlja neka nejednakost, a zato nešto heterogeno (ovo se ne da dokazati a priori, već svako mora na sebi da ga pokaže). To heterogeno je nužno u sporu sa težnjom ja, da bude apsolutno identičan

Zato ja mora postaviti u sebe isto tako sputavanje svoje delatnosti, kao i njeno ponovno uspostavljanje: ona se može postaviti samo kao ponovno uspostavljena, ukoliko je postavljena kao sputavana; i kao sputavana ukoliko se postavlja kao ponovo uspostavljena, jer oboje stoje u uzajamnom određenju.
Ova stanja su po sebi i za sebe sintetički sjedinjena, a to da se uopšte postavljaju, to leži u samom pojmu Ja i ujedno se njime postulira.

Bez beskonačne težnje Ja nema konačnog objekta u Ja!

rezime: protivrečnost između beskonačne i konačne delatnosti jednog istog Ja rešen je tako da beskonačna delatnost naprosto nije objektivna, nego da se vraća u sebe; a da je konačna delatnost objektivna. 

sada je sama beskonačna delatnost, kao težnja, dovedena u vezu s objektom, a time i sama objektivna delatnost. ona treba da ostane beskonačna, ali kraj nje treba da postoji i prva konačna objektivna delatnost. Rezultat je da imamo jednu beskonačnu i jednu konačnu objektivnu delatnost jednog istog Ja, a to je opet protivrečnost.

Ova protivrečnost će biti rešena samo kada se pokaže kako je beskonačna delatnost Ja u jednom drugom smislu objektivna, a ne kao njegova konačna delatnost.

***

Ja je beskonačan, ali samo po svojoj težnji. Ipak, već u samom pojmu težnje leži konačnost, jer ono čemu se ne protivteži nije težnja. Delatnost koja se uzdiže nad objekat postaje težnjom upravo zato što se uzdiže nad objekat, i samo pod uslovom da postoji neki objekat. Mora postojati neki temelj izlaženja Ja iz samog sebe, kojim tek postaje moguć neki objekat. To što prethodi svakoj delatnosti koja se opire, što utemeljuje Ja, mora biti prosto i samo utemeljeno u Ja. Tek time se dobija prava tačka sjedinjenja između apsolutnog, praktičnog i inteligentnog Ja.

Ako Ne-Ja uopšte treba moći nešto da postavi u Ja, onda uslov mogućnosti takvog tuđeg uticaja mora biti utemeljen u Ja, u apsolutnom Ja, i to unapred, pre svakog stvarnog tuđeg uticaja. Dakle, već je iskonski morala biti u Ja neka različitost, i ako bi ikada neka različitost trebala da uđe u nj, ona je morala već biti utemeljena u apsolutnom Ja kao takvom.

Ja apsolutno postavlja sam sebe a utoliko se njena delatnost vraća u samu sebe. Njen pravac je samo centripetalan. Ipak, nema pravca ako nema dva pravca, i to dva oprečna pravca. U tom smislu nema centripetalnog pravca ako pretćutno ne pretpostavimo i postojanje centrifugalnog pravca. Dakle, iskonski imamo Ja u dvostrukom vidu: ukoliko reflektuje pravac njegove delatnosti je centripetalan, a ukoliko je on ono na šta s reflektira pravac njegove delatnosti je centrifugalan, i to centrifugalan u beskonačnost.

Centripetalni i centrifugalni pravac su oba na jednak način utemeljeni u Ja a različiti su samo utoliko ukoliko se o njima reflektuje kao o različitima.

Ipak, refleksija o oba ova pravca nije moguća ako ne pridođe još nešto treće sa čime se oni mogu dovesti u vezu – u Ja je sav realitet. Oba pravca delatnosti Ja se poklapaju pa su jedan te isti pravac.

Može se zaključiti da je tačka sjedinjenja između apsolutne, praktičke i inteligentne biti Ja nađena – Ja zahteva da sav realitet obuhvati u sebi i da ispuni beskonačnost. Tom zahtevu nužno leži u temelju ideja apsolutno postavljenog, beskonačnog Ja – to je taj apsolutni o kome smo govorili.

Sad je tek jasan smisao postavke da Ja postavlja sam sebe apsolutno. Tu se ne govori o Ja koji je dat u zbiljskoj svesti, jer ova nikada nije apsolutno data. Reč je o nekoj ideji Ja koje se nužno mora staviti u temelj njegovom praktičkom, beskonačnom zahtevu, ali koje je za našu svest nedostižna jer se u njoj nikada ne može javiti neposredno, već samo posredno u filozofskoj refleksiji.

Još jednom – ako u Ja nema praktičke moći, onda nije moguća inteligencija. A, ako pak, Ja nije inteliencija, onda nije moguća svest o njegovoj praktičkoj moći i uopšte nikakva samosvest.  

Ja je u tom smislu, zavisan po svojem opstanku ali je apsolutno nezavisan u određenjima svojeg opstanka.

U zaključku ovog dela treba reći da je nauka o znanosti realistička jer ona kaže da se svest konačnih priroda ne da razjasniti ako se ne pretpostavi neka potpuno suprotna sila koja postoji nezavisno od njih, a od koje su one zavisne po svom empirijskom opstanku. Ipak, nauka o znanosti ne tvrdi ništa više nego takvu oprečnu silu.

Bez obzira na svoj realizan, ova znanost nije transcendentna, već uvek jeste i ostaje transcendentalna –Iako je svaka svest razjašnjna iz nečega što postoji nezavisno od svake svesti, ne zaboravlja se da se u tom razjašnjavanju nauka o znanosti ravna praema svojim vlastitim zakonima, i reflektirajući na to, ono ponovo postaje produktom njene vlastite moći mišljnja, tj. nešto od Ja zavisno ukoliko treba da postoji za Ja. 

Sve je po svom identitetu zavisno od Ja, ali je u pogledu realiteta sam Ja zavistan. Za Ja ništa nije realno a da nije i idealno. Realni i idealni temelj su jedno isto, a uzajamno delovanje Ja i Ne-Ja je ujedno uzajamno delovanje Ja sa samim sobom.

Dakle, konačni duh nužno mora postaviti nešto apsolutno izvan sebe (neku stvar po sebi), a sa druge strane mora priznati da to postoji samo za nj. To je krug koji se može proširiti do beskonačnosti a da se iz njega ne izađe, jer bez idealiteta nema realiteta i bez realiteta nema idealiteta. Dakle, poslednji je temelj svake svesti neko uzajano delovanje Ja sa samim sobom pomoću nekog Ne-Ja.

U težnji Ja ujedno se postavlja protivtežnja Ne-Ja koja održava ravnotežu s njom.

Težnja Ja treba a je beskonačna i da nikada nema kauzaliteta. To se može pomišljati pod uslovom neke protivtežnje koja drži ravnotežu s težnjom. Štaviše, pojam jedne protivtežnje i ravnoteže je već sadržan u pojmu težnje, i analizom se može izvesti:

1) Pojam težnje je pojam nekog uzroka koji nije uzrok. Svaki uzrok pretpostavlja delatnost a sve što teži ima silu.

2) Težnja kao delatnost nužno ima odreženi kvantitet, teži za time da bude uzrok, ali to ne postaje nego se samo ograničava.

3) Ono što teži se ne ograničava pomoću samog sebe, jer u pojmu onog što teži je da ide za kauzalitetom. Ona se ograničava silom koja je oprečna onome što teži.

4) Ova oprečna sila mora isto tako biti sila koja teži, mora ići za kauzalitetom. U protivnom ona ne bi imala dodirne tačke sa onim oprečnim. Isto, ona ne može imati kauzalitet, jer kad bi ga imala uništila bi potpuno težnju onog oprečnog a time i njegovu silu.

5) Ni jedno od obojega što teži za oprečnim ne može imati kauzalitet. Kada bi ga samo jedno imalo bila bi uništena sila oprečnog. Sila obojih mora sadržati ravnotežu

Težnja Ja ne može da se postavi a da se ne postavi suprotna težnja Ne-Ja, jer težnja prvog ide za kauzalitetom. Ovo Ne-Ja se i samo postavlja kao težnja. Između njih se mora postaviti ravnoteža.

Ja teži da ispuni beskonačnost a ujedno iam zakon i tendenciju da reflektuje o sebi samome. On nemože reflektovati o sebi a da nije ograničen, i to u pogledu nagona ograničen nekim odnosom prema nagonu. Oboje sjedinjeno daje očitovanje neke nemoći, prisilja. Očitovanje ove nemoći u Ja zove se osećaj – u njemu su usko sjedinjeni osećaj i ograničenje )Ja osećam, jesam ono što oseća, delatnost refleksije / Ja osećam, trpan sam, a ne delatan.)

Sam se osećaj mora postaviti i odrediti
1) U Ja je prvobitno neka težnja da ispuni beskonačnost. Ta težnja protivreči svakom objektu.

2) Ja ima u sebi zakon da reflektuje o sebi kao takvome koji ispunjava beskonačnost. Ipak, on ne može reflektirati ako nije ograničen: zadovoljenje nagona refleksije uslovljeno je i zavisi od objekta, ono se da opisati i kao nagon za objektom.

3) Ograničenjem pomoću nekog osećaja, taj se nagon ujedno zadovoljava i ne zadovoljava: zadovoljava prema formi radnje, jer on reflektuje s apsolutnim spontanitetom. Ne zadovoljava se prema sadržaju, jer Ja je tebalo postaviti kao da ispunjava beskonačnost, ali s on postavlja kao ograničen. Nezadovolenost je uslovljena tim što Ja izlazi izvan granice koja mu se postavlja osećajem.

Kako je moguće to izlaženje, tj. postavljanje te nezadovoljenosti ili osećaja?

· Kako god Ja reflektira o sebi, on je ograničen tj. ne ispunjava beskonačnost. On je ograničen za mogućeg posmatrača, ali ne i za sebe samog. Primer sa elastičnom kuglom utisnutom u neko drugo telo... unutrašnja snaga, imaju je i elastična kugla i neko drugo tel o koje se odupire reakciji... U tom drugom telu je isto snaga i nagon, baš kao i u elastičnoj kugli. Tačka njihovog sastajanja je tačka ravnoteže.

· Elastična kugla i telo su predmeti koji teže bez refleksije, ovde se istražuje Ja! Neživo telo nema nikakvog kauzaliteta osim izvan sebe, ali Ja ima kauzalitet na samog sebe – kauzalitet da postavi sebe, tj. sposobnost refleksije. Nagon treba da određuje samu silu onoga što teži. Iz nagona onda nužno sledi radnja refleksije Ja na samoga sebe . Na taj način su težnja i refleksija u Ja nužno sjedinjene. Svaka se refleksija temelji na težnji i nije moguća bez nje. Ako nema refleksije, pak, onda nemani težnje onoga Ja, pa nema ni toga Ja. Iz ovoga postaje jasno šta je idealna a šta realna delatnost i gde je granica koja ih deli. Iskonska težnja Ja, kao nagon, posmatran kao samo u samome Ja utemeljeni nagon, jeste idealno i realno ujedno.

Ja se oseća ograničen, on je ograničen za sebe samoga (ne samo kao što je elastična kugla ograničena samo za svog posmatrača). Njegova delatnost je za njega ukinuta, a to uništenje delatnosti protivreči karakteru Ja te je on mora ponovo uspostaviti i sebe postaviti kao slobodnog i neograničenog. Takvo uspostavljanje događa se pomoću apsolutnog spontaniteta, usled biti Ja.

Ja se, ukoliko je određen nagonom, ograničava pomoću Ne-Ja. Ja je nagonjen čistim spontanitetom, iz sebe samog, bez ikakvog spoljašnjeg poticaja. To je delatnost koja nema nikakvog objekta, ali kja je ipak gonjena da de za takvim... Takvo određenje u Ja naziva se čežnjom. Ja oseća u sebi neku čežnju, oseća se oskudnim.

Ta čežnj je važna ne samo za praktičku već i za celokupnu naukuk o znanosti. Jedino se pomoću nje Ja u sebi goni izvan sebe, i samo se pomoću nje očituje u njemu samom neki vanjski svet.

Osećanje ograničenosti i osećanje čežnje su sjedinjeni iako su oprečni – u osećanju ograničenja Ja se oseća samo kao trpan, a u osećanju čežnje i kao delatan. Oba osećaja se temelj e na nagonu, a taj nagon odrežuje Ja da pomoću idealne delatnosti izaže iz sebe i proizvede nešto iza sebe. Isti nagon može proizvesti nešto oprečno jer se u prvoj funkciji upravlja samo na samu moć refleksije, koja shvata samo ono što joj je dato, a u drugoj funkciji se odnosi na apsolutnu, slobodnu težnju, koja ide za stvaranjem.

Čežnja je pokretač svih praktičkih zakona.

